26/11/2015 | Administración LocalMunicipal
Moeche
Convocatoria e bases para a provisión laboral temporal dunha praza de técnico/a deportivo/a

O obxecto da convocatoria é a provisión, con carácter laboral temporal dun/ha praza de técnico/a deportivo/a a tempo completo, en xornada partida en función das necesidades do servizo. A duración do contrato estenderase dende o día 1 de xaneiro ata o 31 de decembro de 2016 esta duración queda condicionada a que a Deputación Provincial manteña, para o ano 2016, o programa de contratación de animadores deportivos dentro da convocatoria de subvencións para actividades deportivas, no caso contrario, ou, se aínda manténdose o referido programa este Concello de Moeche non resultase beneficiario o contrato extinguirase no momento en que este Concello teña coñecemento fehacente de tal circunstancia. a) Para poder participar na selección, os aspirantes haberán de reunir os seguintes requisitos: b) Ser español, nacional doutro Estado membro da Unión Europea ou estranxeiro residente legalmente en España, debendo acreditar na fase de comprobación de requisitos, no caso de superación do proceso selectivo, que reúnen as condicións legais para ser contratados.- c) Ter 16 ou máis anos.- d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas.- e) Non padecer enfermidade ou defecto físico que impida o desempeño das correspondentes funcións.- f) Titulación: Estar en posesión de algún dos títulos seguintes: • Grao/Licenciatura en Educación Física.- • Grao/diplomatura en maxisterio (especialidade educación física). • Técnico superior en Animación de actividades físicas e deportivas, ou análogo En caso de estar en posesión de dous ou mais títulos dos indicados, considerarase acreditado o cumprimento do requisito co de maior duración académica, podéndose aplicar os outros como méritos avaliables na fase de concurso g) Coñecemento do galego: estar en posesión do CELGA 4 ou equivalente Os requisitos anteriores deberanse reunir con referencia ó último día do prazo de presentación de instancias. O procedemento selectivo será o de concurso. O tribunal cualificador reunirase co obxecto de realizar a valoración dos méritos presentados polos aspirantes. A puntuación e a orde de cualificación definitiva dos aspirantes virá determinado pola suma dos puntos obtidos na valoración dos méritos. O tribunal ten facultade para resolver as dúbidas que xurdan na aplicación dos criterios de valoración fixados e para adoptar os acordos que correspondan en relación cos supostos non previstos nas presentes Bases. O tribunal en ningún caso poderá aprobar ou declarar que superou as probas un número de aspirantes superior ó de prazas convocadas. Os dereitos de participación no proceso selectivo fíxase na cantidade de 15 €, segundo establece a Ordenanza fiscal nº 1, reguladora da taxa por expedición de documentos administrativos Serán devoltos unicamente no caso de que o aspirante non sexa admitido ao proceso selectivo. As presentes bases e a convocatoria do procedemento selectivo publicaranse no taboleiro de anuncios da Casa do Concello, no Boletín Oficial da Provincia da Coruña e na páxina web municipal www.moeche.es.As instancias para solicitar tomar parte no proceso selectivo incluirán a manifestación de que se reúnen todos e cada un dos requisitos da presente convocatoria. As instancias dirixiranse a Alcaldesa do Concello de Moeche e presentaranse no Rexistro Xeral do Concello, ou na forma prevista no artigo 38.4 da Lei 30/1992, de 26 de novembro, do réxime xurídico das Administracións Públicas e Procedemento Administrativo Común, (tendo que anunciarse dita presentación vía fax ao nº 981 623655), no prazo de quince (15) días naturais, contados a partir do seguinte ó de publicación destas bases no Boletín Oficial da Provincia da Coruña. A instancia irá acompañada da seguinte documentación ordenada en orixinal ou copia debidamente compulsada: A) Índice da documentación achegada B) Documento nacional de identidade, ou xustificante deste, pasaporte ou carné de conducir. No suposto de ser nacional doutros Estados pasaporte ou documento válido correspondente que acredite a súa identidade e o visado correspondente, de ser este esixible, se é o caso permiso de residencia en vigor. C) Titulación esixida D) De selo caso certificación da condición de persoa con discapacidade e grao de minusvalía. E) Xustificante de pagamento dos dereitos de exame F) Xustificante de estar en posesión do CELGA 4 ou equivalente G) Documentación acreditativa dos méritos alegados na fase de concurso de acordo ao previsto na base 9ª Rematado o prazo de presentación de instancias a alcadesa ditará resolución no prazo máximo de cinco (5) días naturais, pola que se declarará aprobada a listaxe provisional das persoas admitidas e excluídas con indicación, se é o caso, dos motivos de exclusión. Esta resolución será publicada na paxina web e no taboleiro de anuncios da Casa do Concello e dentro dos dez (10) días hábiles seguintes ao desta última publicación poderanse emendar os posibles defectos ou omisións na documentación presentada de acordo co establecido no artigo 71 da Lei 30/1992, de 26 de novembro. De non existir aspirantes excluídos/as, a alcaldesa elevará a definitiva a listaxe provisional na mesma resolución de aprobación. Se os houbese e unha vez rematado o prazo de emenda a Alcaldía aprobará a listaxe de persoas admitidas e excluídas con indicación, se é o caso, dos motivos de exclusión. Esta resolución será publicada na paxina web e no taboleiro de anuncios da Casa do Concello. Nesta última publicación indicaranse ademais a composición nominal do Tribunal de selección (titulares e suplentes) ós efectos das posibles recusacións. A publicación dos sucesivos anuncios efectuarase na paxina web e no taboleiro de anuncios da Casa do Concello. O tribunal encargado da cualificación das probas e da supervisión do proceso designarase conforme co estipulado no artigo 4. e e f. do Real decreto 896/199, de 7 de xuño, polo que se establecen as regras básicas e os programas mínimos ós que deba axustarse o procedemento de selección dos funcionarios de Administración Local e a súa composición farase pública consonte co establecido na base anterior. Está composto polos seguintes membros: a) Presidente: funcionario ou funcionaria da corporación Suplente: funcionario ou funcionaria da corporación b) Secretario: o da Corporación, con voz e sen voto Suplente: funcionario ou funcionaria da corporación c) Vogais (catro): - Catro funcionarios/as ou persoal laboral da corporación ou doutras administracións públicas. Suplente: funcionario ou funcionaria da Corporación ou doutras administracións públicas As persoas membros do Tribunal deberá posuír a titulación académica ou especialización igual ou superior ás esixidas para o acceso á praza convocada. O presidente/a do Tribunal poderá dispoñer a incorporación ó Tribunal doutras persoas especialistas para as probas que consideren pertinentes, limitándose a prestar a súa colaboración nas súas especialidades técnicas e actuando con voz pero sen voto. Os/as membros do tribunal deberán absterse de intervir, e notificaranllo á autoridade convócante, cando concorran neles circunstancias das previstas no artigo 28 da Lei 30/1992, ou tivesen realizado tarefas de preparación a probas selectivas nos cinco anos anteriores á publicación da convocatoria. O Presidente poderá esixir dos/das membros do tribunal declaración expresa de non estar incursos nas circunstancias establecidas no citado artigo 28 da Lei 30/1992. Así mesmo, as persoas aspirantes poderán recusar ós e ás membros do tribunal cando concorran as devanditas circunstancias, segundo o disposto no artigo 29 da mesma lei. O tribunal non poderá constituír nin actuar sen a asistencia de, polo menos, tres dos seus membros, titulares ou suplentes indistintamente, e resultando, en todo caso, imprescindible a asistencia do ou da Presidente/a e do Secretario. O tribunal adoptará as medidas precisas, naqueles casos nos que resulte necesario, para que as persoas aspirantes con discapacidade gocen de similares condicións ás do resto dos aspirantes. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. Os/as vogais do Tribunal, titulares e suplentes, que actúen nestas probas percibirán as gratificacións correspondentes ao grupo 2, segundo o Real decreto 462/2002, de 24 de maio. O concurso consistirá na valoración dos méritos alegados e acreditados polos aspirantes segundo o seguinte baremo: 1) Outras titulacións académicas relacionadas co traballo a desempeñar polo técnico deportivo, distintas da achegada como requisito para participar nesta convocatoria. • Título de Grado ou licenciado.- 1,5 puntos • Título de diplomado ou técnico superior.- 1 punto. • Título de Técnico medio.- 0,50 puntos A puntuación máxima neste apartado será de 2,5 puntos 3) Experiencia profesional: - Servizos prestados en postos de igual natureza nas Administracións públicas: 0,10 puntos por mes de servizo completo. - Servizos prestados en postos de igual natureza en empresas privadas: 0,05 puntos por mes de servizo completo. Os contratos prestados en réxime de xornada parcial puntuaranse segundo a súa duración proporcionalmente á xornada realizada polos traballadores. A experiencia profesional acreditarase mediante certificado de servizos previos nos supostos de experiencia profesional nas Administracións Públicas. E certificado de empresa ou contratos de traballo acompañados do certificado de vida laboral, nos supostos de experiencia profesional na empresa privada.4) Cursos de formación e perfeccionamento, seminarios, xornadas relacionados coas funcións propias do posto obxecto desta convocatoria (non se valoran cursos de informática): • Por cada curso, xornada ou seminario de menos de 10 horas.- 0,05 puntos • Por cada curso de 10 a 50 horas: 0,10 puntos • Por cada curso de 51 a 100 horas: 0,25 puntos. • Por cada curso de 101 a 300 horas: 0,50 puntos. • Por cada curso de mais de 301 horas.- 1 punto A formación complementaria acreditarase mediante título correspondente onde veñan especificadas o número de horas ou certificado da entidade/organismo que realizou a actividade formativa onde veñan especificadas o número de horas. Non se acumularan as horas que sobren de cada curso a efectos de puntuación.5) Coñecemento da lingua galega: - Curso CELGA 5: 0,50 puntos. A puntuación e a orde de cualificación definitiva dos aspirantes virá determinado pola suma dos puntos obtidos na valoración, en caso de producirse empate na puntuación de méritos polos aspirantes prevalecerá a maior puntuación obtida no apartado 3º, de persistir os criterios de desempate serán os outros apartados de valoración por orde correlativa. O Tribunal publicará na paxina web e no taboleiro de Edictos da Corporación, no mesmo día en que se acorde, a relación de puntuacións outorgadas e elevará a Alcaldía proposta de candidato para a formalización do contrato, a favor do aspirante posuidor da puntuación máis alta, xunto coa acta da sesión.12ª.- LISTAXE DE RESERVA: Ao finalizar o proceso selectivo, elaborarase unha listaxe de reserva cos aspirantes presentados por orde de puntuación, que terá vixencia durante a duración da contratación ou en tanto non se elabore unha nova listaxe. Os que formen parte desta listaxe poderán ser chamados por rigorosa orde de puntuación para cubrir postos en situacións de incapacidade temporal, permisos, renuncias, etc. No prazo de tres días naturais a contar desde a publicación do resultado do concurso, o aspirante seleccionado deberá xustificar que reúne os requisitos esixidos na convocatoria, presentando os seguintes documentos: 1) Fotocopia do DNI.2) Fotocopia compulsada do título esixido.3) Certificado médico oficial acreditativo de que non padece enfermidade nin defecto físico que impida o desenvolvemento das súas funcións. Noutro caso, salvo causa de forza maior, quedarán anuladas tódas as súas actuacións, sen prexuízo das responsabilidades en que incorrera por falsidade. Cumpridos os requisitos sinalados, a Alcaldía procederá a formalizar o correspondente contrato, para o que será debidamente notificado o aspirante seleccionado, e quedará sometido a un período de proba co alcance previsto no artigo 14 do Estatuto dos Traballadores. Ata a formalización do contrato, o seleccionado non terá dereito a percepción económica ningunha. As bases e tódolos actos administrativos derivados desta convocatoria así como da actuación do tribunal, poderán ser impugnados polos interesados nos casos e na forma establecidos pola Lei de réxime xurídico das administracións públicas e procedemento administrativo común. Moeche a 19 de novembro de 2015 A ALCALDESA Asdo. Beatriz Bascoy Maceiras